всички те се подлагат на контрол във връзка с проверката на съответствието, посочена в член 38, параграф 3 от Регламент (ЕС) 2018/848.
 Член 8
 Мерки в случай на установено несъответствие
 Компетентните органи могат да използват единните условия, определени в приложение I към настоящия регламент, за разработването на национален каталог от мерки съгласно посоченото в член 41, параграф 4 от Регламент (ЕС) 2018/848.
 Националният каталог от мерки обхваща най-малко:
 а)
 списък на несъответствията с позоваване на специалните правила от Регламент (ЕС) 2018/848 или от приетия в съответствие със същия регламент делегиран акт или акт за изпълнение;
 б)
 класификация на несъответствията в три категории: незначителни, сериозни и критични, като се вземат предвид най-малко следните критерии:
 i)
 прилагането на предпазните мерки, посочени в член 28, параграф 1 от Регламент (ЕС) 2018/848, и собствения контрол, посочен в член 9, параграф 1, буква г) от Регламент (ЕС) 2017/625;
 ii)
 въздействието върху статуса с оглед на биологичния характер на биологичните или произведени при преход към биологично производство продукти;
 iii)
 способността на системата за проследяване да локализира засегнатия продукт (засегнатите продукти) във веригата на доставки;
 iv)
 отговорът на предходни искания от страна на компетентния орган или, когато е целесъобразно, контролния или надзорния орган;
 в)
 мерките, съответстващи на различните категории несъответствия.
 Член 9
 Обмен на информация
 1. За целите на член 43, параграф 1 от Регламент (ЕС) 2018/848 компетентните органи използват Информационната система за биологично земеделие (OFIS) и образците, установени в приложение II към настоящия регламент, за да обменят информация с Комисията и с останалите държави членки в съответствие със следните правила:
 а)
 държава членка (уведомяваща държава членка) уведомява Комисията и съответната държава членка или съответните държави членки (уведомена държава членка или уведомени държави членки) най-малко в следните ситуации:
 i)
 когато предполагаемото или установеното несъответствие засяга биологичния характер на биологичните или произведените при преход към биологично производство продукти, идващи от друга държава членка;
 ii)
 когато предполагаемото или установеното несъответствие засяга биологичния характер на биологичните или произведените при преход към биологично производство продукти, внесени от трета държава съгласно член 45, параграф 1 или член 57 от Регламент (ЕС) 2018/848;
 iii)
 когато предполагаемото или установеното несъответствие засяга биологичния характер на биологичните или произведените при преход към биологично производство продукти, идващи от уведомяващата държава членка, доколкото това би могло да има отражения върху една или повече уведомени държави членки (уведомление за предупреждение);
 б)
 в ситуациите, посочени в буква а), подточки i) и ii), уведомената държава членка (или уведомените държави членки) отговаря в срок от 30 календарни дни от датата на получаване на уведомлението и информира за предприетите действия и мерки, включително за резултатите от официалното разследване, като предоставя също всякаква друга налична и/или изисквана от уведомяващата държава членка информация;
 в)
 уведомяващата държава членка може да поиска от уведомената държава членка (или уведомените държави членки) всякаква необходима допълнителна информация;
 г)
 уведомяващата държава членка възможно най-бързо прави необходимите вписвания и актуализации в системата OFIS, включително актуализациите във връзка с резултатите от собствените ѝ официални разследвания;
 д)
 в посочената в буква а), подточка ii) ситуация и когато Комисията е уведомена от държава членка, Комисията